ঋত্বিকের ক্যামেরা,দেবব্রতর কন্ঠ। যুগলবন্দির সেই যাদু ফিরিয়ে আনল নেতাজিনগর কলেজ। দেবব্রত বিশ্বাসের জন্ম ও মৃত্যুবার্ষিকী উপলক্ষে আয়োজিত হয়েছিল সেমিনার।
 ওয়েব ডেস্ক: ঋত্বিকের ক্যামেরা,দেবব্রতর কন্ঠ। যুগলবন্দির সেই যাদু ফিরিয়ে আনল নেতাজিনগর কলেজ। দেবব্রত বিশ্বাসের জন্ম ও মৃত্যুবার্ষিকী উপলক্ষে আয়োজিত হয়েছিল সেমিনার। এ যেন ম্যাজিক !  
ঋত্বিক ঘটকের চিত্রায়ন ও  দেবব্রত বিশ্বাসের গায়কীর মেলবন্ধনে তৈরি ছবি ভারতীয় সিনেমার সম্পদ। সামাজিক প্রেক্ষাপটকে নিজের ছবিতে যেভাবে ঋত্বিক ঘটক চিত্রায়ন করেছেন তা দৃষ্টান্ত স্থাপন করেছে দর্শকদের মনে। কোমল গান্ধার হোক বা মেঘে ঢাকা তারা-য় ঋত্বিক ঘটকের ছবিতে রবীন্দ্রসঙ্গীতের প্রয়োগের ক্ষেত্রে একমাত্র তিনি নির্ভরশীল ছিলেন দেবব্রত বিশ্বাসের ওপর । দেবব্রত বিশ্বাসের বলিষ্ঠ দরাজ কন্ঠ ছাড়া ভাবতেই পারতেন না। তাই যখনই নিজের সৃষ্টিতে মগ্ন হয়েছেন ডাক পড়েছে জর্জদার। ..এই যুগলবন্দির কাজ এখনকার প্রজন্মের কাছে তুলে ধরতেই এই সেমিনারের আয়োজন। আর এই যুগলবন্দির সোনালী অধ্যায় উঠে এল অতিথির আসনে উপস্থিত থাকা যাদবপুর বিশ্ববিদ্যালয়ের অধ্যাপক সঞ্জয় মুখোপাধ্যায়ের বক্তব্যে।